Líkt og undanfarin ár tóku nemendur í eldri deild Grunnskóla Fjallabyggðar þátt í ljóðasamkeppni sem Umf Glói og Ljóðasetur Íslands standa fyrir . Samkeppnin fór fram í lok nóvember og samkvæmt venju var ort út frá listaverkum . Nemendur heimsóttu Menntaskólann á Tröllaskaga þar sem komið hafði verið upp sýningu með nokkrum verkum . Eftir að hafa skoðað þau settust nemendur niður og nýttu það sem þeir lásu út úr myndunum sem kveikjur að ljóðum . Dómnefnd fór yfir afraksturinn . Í morgun var síðan komið að verðlaunaafhendingu sem fór fram í Grunnskóla Fjallabyggðar . Það var ánægjulegt að vinningshafar komu úr öllum þremur bekkjum deildarinnar . Fengu þeir ljóðabækur að launum . Vinningshafar voru : Nadía Sól Huldudóttir 8. bekk , Aliki Mavreli 8. bekk , Viljar Þór Halldórsson 9. bekk og Cristina Silvia Cretu 10. bekk . Hægt er að sjá myndir frá ljóðasamkeppninni og verðlaunaafhendingunni hér . Hér má sjá verðlaunaljóðin : Ég elska . Nadía Sól Huldudóttir Ljósin á himninum Þegar ljósin á himninum lýsa upp sál mannsins lifnar hún við . Ljósin dansa á himninum og stjörnurnar fylgjast með . Myndavélarnar fanga ljósin sem dansa á himninum . Ljósið skín jafn bjart Snjórinn jafn tær og sálin þín . Ég gæti haldið þér allan daginn ef ég ætti þig . Viljar Þór Halldórsson Ég geng aftur á jörðinni , huglaus brúða og strengirnir eru að rifna , enn með tækifæri til að snúa á rétta leið .